Vilnius, 2021 m. liepos 27 d.

**Vilniečiai kviečiami vakcinacijai prie „Lidl“ parduotuvės: lauks skiepų autobusas**

**Šiandien vilniečiai turės galimybę skiepą nuo COVID-19 gauti tiesiog atvykę prie „Lidl“ parduotuvės Vilniuje, Pavilnyje, adresu Juodasis kelias 34. Prie parduotuvės visų norinčiųjų nuo 15 iki 20 val. lauks Vilniaus miesto savivaldybės skiepų autobusas.**

Norintys gauti skiepą, kviečiami stoti į gyvą eilę, iš anksto registruotis nereikia, užteks tik su savimi turėti asmens tapatybę patvirtinantį dokumentą.

Iš viso bus sudaryta galimybė pasiskiepyti 250 gyventojų.

Atvykus skiepytis bus galima rinktis iš dviejų vakcinų – mobiliame skiepų kabinete ant ratų lauks 200 vnt. „Comirnaty“ („Pfizer-BioNTech“) ir 50 vnt. „Vaxzevria“ („AstraZeneca“) dozių.

Tokia iniciatyva, kai sostinės gyventojai prie prekybos tinklo „Lidl“ parduotuvės be registracijos gali gauti skiepą nuo COVID-19, vyks jau trečią kartą. Kiek anksčiau gyventojai turėjo galimybę pasiskiepyti Naujojoje Vilnioje bei Naujininkuose. Šią savaitę pasiskiepyti prie „Lidl“ parduotuvių galima ir Klaipėdoje.

**Daugiau informacijos:**
Lina Skersytė
Korporatyvinių reikalų ir komunikacijos departamentas
UAB „Lidl Lietuva“
Tel. +370 5 267 3228, mob. tel. +370 680 53556
lina.skersyte@lidl.lt